**Slovenský zväz športového rybolovu**

**Slovenský rybársky zväz – Rada, Žilina**

**a MsO SRZ Prešov**







**Propozície**

**LRU plávaná**

**1.liga**

**3. dvojkolo**

**1.10. – 3.10.2021**

**VN Zemplínska Šírava**

Podľa plánu športovej činnosti na rok 2021 SZŠR v spolupráci so SRZ Rada Žilina a MsO SRZ Prešov, usporiada 3. dvojkolo 1. ligy LRU Plávaná.

**Účastníci pretekov:**

|  |  |  |  |
| --- | --- | --- | --- |
|  | **ZO SRZ** | **Umiest.** | **C I P S B o d y** |
|
| **1** | **Dunajská Streda - Mivardi team** | **70,0** | **316 100** |
| **2** | **Komárno Bartal Mix** | **101,0** | **257 370** |
| **3** | **Michalovce** | **136,0** | **175 545** |
| **4** | **Nové Zámky** | **118,0** | **227 935** |
| **5** | **Považská Bystrica Sensas** | **43,0** | **376 345** |
| **6** | **Prešov Colmic** | **79,0** | **299 915** |
| **7** | **Šahy** | **86,0** | **270 035** |
| **8** | **Trenčín ŠKP Trenčín** | **136,0** | **194 375** |
| **9** | **Trnava A Mivardi** | **157,0** | **169 255** |
| **10** | **Turčianske Teplice** | **110,0** | **225 020** |
| **11** | **Vranov nad Topľou Tubertíny** | **113,0** | **213 275** |
| **12** | **Žiar nad Hronom Tubertíny** | **101,0** | **254 180** |

**Termín konania:** 1.10.2021 - 3.10.2021

**Miesto konania:** VN Zemplínska Šírava

 hrádza Lúčky, náhradná trať nie je určená

**Organizačný štáb:**

Riaditeľ pretekov: Daniel Olejnák

Garant rady SRZ: Ľuboš Krupička

Hlavný rozhodca: Tibor Petruš

Sektoroví rozhodcovia: Karol Balaďa, Michal Krasnický

Technický vedúci: Radoslav Rolík

Bodovacia komisia: hlavný rozhodca + 2 členovia MsO SRZ Prešov

Zdravotnícke zabezpeč.: na tel. 112

Športový rybársky pretek je usporiadaný podľa zákona 216/2018 Z.z.§ 20 a vykonávacej vyhlášky 381/2018 § 15.

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické predpisy, ktoré budú presne zverejnené pred pretekmi.**

**Technické pokyny :**

* Preteká sa podľa súťažných pravidiel SZŠR pre LRU – Plávaná a aktuálnych modifikácií pre rok 2021.
* Množstvo krmiva rastlinného pôvodu je stanovené na 20 l a množstvo návnad živočíšneho pôvodu na 2,5 l ( z toho môže byť max. **0,5 l neposekaných hnojákov /dendroben/, max.**
* **1.liter kŕmnej patentky /z toho môže byť ¾ krabička malá a ¼ veľká patentka**, /do tohto množstva sa nepočíta veľká patentka na chytanie, ktorá bude umiestnená v samostatnej najmenšej nádobe z odmernej sady **1/8 l alebo tzv. puk/**. Všetci pretekári musia mať pri kontrole živú návnadu pripravenú v sade odmerných nádob typu **„Sensas“**. Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane. Dĺžka prútov je stanovená na 13 m. Tá istá dĺžka platí i pre prúty z pohárikmi. Pre kategóriu žien platí dĺžka prútov max. 11,5m. Tá istá dĺžka platí i pre prúty s pohárikmi.

**Špeciálne pokyny k týmto pretekom :**

* Každý pretekár musí mať dve sieťky – pripravené vo vode, nakoľko sa predpokladá väčšie množstvo ulovených rýb.
* Každý pretekár musí mať pripravenú nádobu (vedro) na presypanie a skontrolovanie krmiva, t.j. minimálne jednu prázdnu nádobu (vedro) okrem nádob, v ktorých má už pripravené krmivo.
* Sedieť sa bude vo vode cca 2-3 m.

**Výskyt rýb**: vyskytujú sa tu všetky druhy nížinných rýb, z ktorých hlavné zastúpenie majú pleskáč, plotica, kapor a belica.

**Počas športového rybárskeho preteku nie je dovolené prechovávať v rybárskej sieťke ryby podľa §10 ods.1 písm. i).**

**Pretekárska trať:**  VN Zemplínska Šírava

Kamenná hrádza za obcou Lúčky. Hĺbka vody je 3m až 4m. Dno je štrkovité s miernym nánosom. Breh je kamenitý, **ťažšie prístupný!!!**

**Časový harmonogram:**

**Štvrtok 30.9.2021**

8.00 – 17.00 nepovinný tréning

#### Piatok 1.10.2021 Povinný tréning

09.00 – 09.30 žrebovanie boxov + presun pretekárov do boxov

09.00 vstup pretekárov do boxov + príprava pretekárov

10.00 kontrola krmiva a živej nástrahy

10.50 – 11.00 kŕmenie

11.00 – 16.00 povinný tréning

16.00 žrebovanie sektorov pretekov na sobotu

#### Sobota 2.10.2021

07.00 – 07.30 žrebovanie jednotlivých miest

07.30 – 08.00 presun pretekárov na vyžrebované miesta

08.00 – 09.50 príprava pretekárov

09.50 – 10.00 kŕmenie

10.00 – 14.00 1. preteky

14.00 – 16.00 váženie, vyhodnotenie, žrebovanie sektorov na nedeľu

#### Nedeľa 3.10.2021

07.00 – 07.30 žrebovanie jednotlivých miest

07.30 – 08.00 presun pretekárov na vyžrebované miesta

08.00 – 09.50 príprava pretekárov

09.50 – 10.00 kŕmenie

10.00 – 14.00 2. preteky

14.00 – 16.00 váženie, vyhodnotenie 1.Ligy pre rok 2021

**Rozpis signálov na sobotu a nedeľu:**

08.00 – 1. signál vstup pretekára do pretekárskeho stanovišťa

08.55 – 2. signál 5 minút do začiatku kontroly krmiva

09.50 – 3. signál začiatok kŕmenia

10.00 – 4. signál začiatok pretekov

13.55 – 5. signál 5 minút do konca pretekov

14.00 – 6. signál koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR, preukazy člena SRZ a povolenie na rybolov. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel.
* Každý pretekár preteká na vlastnú zodpovednosť a riziko.
* Tréning na vytýčenej trati je povinný. Po tomto termíne je priestor pretekárskej trate uzatvorený. Vykonávanie lovu účastníkmi pretekov v týchto priestoroch až do začiatku pretekov je zakázaný pod sankciou diskvalifikácie. Tréning je povolený za podmienky, že ulovené ryby nebudú sieťkované, ale s náležitou opatrnosťou vrátené ihneď späť do vody.
* Každý pretekár po skončení preteku (aj tréningu) nechá po sebe vyčistené lovné miesto.

**Občerstvenie:** **Bufet sa vybavuje, bude priebežne upresnené !!!**

**Ubytovanie:** usporiadateľ nezabezpečuje, možné zabezpečiť individuálne, napr.:

<https://www.ubytovanienaslovensku.eu/>

<https://www.booking.com/>

**Informácie o preteku:** Ľuboš Krupička 0905 313 321

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU- plávaná.

Petrov zdar!